OpenLLM-France/wikimedia huggingface dataset:
# Justus Rosenberg

Justus Rosenberg (Ciutat Lliure de Danzig, 23 de gener de 1921 - Rhinebeck, 30 d'octubre de 2021) va ser un educador estatunidenc d'origen polonès i membre de la Resistència durant la Segona Guerra Mundial. Va ser professor emèrit de llengües i literatura al Bard College. Durant la Segona Guerra Mundial, Rosenberg va formar part d'una xarxa franco-nord-americana que va ajudar a portar intel·lectuals i artistes de la França de Vichy als Estats Units. Va fer 100 anys el 23 de gener de 2021 i va morir el 30 d'octubre.

## Comitè de rescat d'emergència

Durant la Segona Guerra Mundial, Rosenberg es va unir al Comitè de Rescat d'Emergència, una xarxa creada per Varian Fry per a treure artistes i intel·lectuals de la França de Vichy. Rosenberg es va unir al grup de Marsella als 17 anys. Les seves primeres funcions amb el grup eren d'oficina i missatgeria, portant missatges i falsificant documents d'identitat a aquells que el grup estava tractant de salvar. Pel seu servei en temps de guerra, Justus va rebre una Estrella de Bronze i un Cor Porpra i el 2017 l'ambaixador francès als Estats Units va fer personalment a Rosenberg Comandant en la Légion d’Honneur, entre les decoracions més altes de França, pel seu heroisme durant la Segona Guerra Mundial.

## Carrera acadèmica

Després de la guerra, Rosenberg va poder obtenir un visat per emigrar als Estats Units. Després va obtenir llocs a la Universitat de Swarthmore, The New School i en particular al Bard College, on va ensenyar des de 1962.

## Referències

* ↑ «USC Shoah Foundation Institute testimony of Justus Rosenberg». United States Holocaust Memorial Museum. [Consulta: 30 abril 2016].
* ↑ «Bard Faculty». Bard College. Arxivat de l'original el 5 de maig 2016. [Consulta: 30 abril 2016].
* 1 2 3 Wildman, Sarah. «The Professor Has a Daring Past». The New York Times. [Consulta: 30 abril 2016].
* ↑ «"Freedom fighter Justus Rosenberg turns 100» (en alemany). www.wn.de, 23-01-2021. [Consulta: 23 gener 2021].
* ↑ «Message from Leon Botstein». www.annandaleonline.org. Arxivat de l'original el 2021-11-24. [Consulta: 1r novembre 2021].
* ↑ «The Last Survivor: Justus Rosenberg». voiceseducation.org. Arxivat de l'original el 9 de maig 2016. [Consulta: 30 abril 2016].
* ↑ Carla Killough McClafferty. In Defiance of Hitler: The Secret Mission of Varian Fry. Farrar, Straus and Giroux (BYR), 22 abril 2014, p. 49–. ISBN 978-1-4668-6845-8.
* ↑ Sheila Isenberg. A Hero of Our Own: The Story of Varian Fry. iUniverse, 2005, p. 69–. ISBN 978-0-595-34882-4.
* ↑ Lipman, Steven. «The Last Member Of The ‘Fry Group’ Tells All». The Jewish Week. Arxivat de l'original el 29 d’abril 2016. [Consulta: 30 abril 2016].
# Esquema de Shamir

Un esquema de Shamir, és un algorisme criptogràfic. És una forma de compartició de secrets on un secret es divideix en parts i una sola d'elles es dona a cada participant, però de fet: totes o part d'elles són necessàries per reconstruir el secret.
L'algorisme basa el seu funcionament en una propietat dels polinomis interpoladors i va ser desenvolupat pel criptògraf Adi Shamir, que el va presentar el 1979.

## Referències

* ↑ Ramos Alvarez, Benjamín. Avances en criptología y seguridad de la información (en castellà). Ediciones Díaz de Santos, 2004, p.93. ISBN 8479786507.
* ↑ Shamir, Adi «How to share a secret». Communications of the ACM, 22, 01-11-1979. ISSN 0001-0782., Pàg. 612-613
* ↑ What is Shamir's Secret Sharing Scheme? En X5 Networks
* ↑ Morillo, Paz «Les matemàtiques en la criptologia». Trobades multidisciplinaris. Universitat Politècnica de Catalunya, maig-agost 2006.
# Cantó de Trève

El cantó de Trève és un cantó francès del departament del Gard, a la regió d'Occitània. Està inclòs al districte de Le Vigan, té sis municipis i el cap cantonal és Trève.

## Municipis

* Lo Causse Begon
* Dórbias
* Lanuèjols
* Reven
* Sent Sauvaire e Camriu
* Trève

## Vegeu també

* Cantons del Gard
# Cal Batlle (Vilafranca del Penedès)

Cal Batlle és un habitatge de Vilafranca del Penedès (Alt Penedès) protegit com a bé cultural d'interès local.
Es tracta d'un edifici entre mitgeres destinat a ús unifamiliar. L'immoble és de planta rectangular i es compon de planta baixa, pis i golfes. Consta de quatre crugies perpendiculars a la façana. La coberta és a dues vessants a diferent alçada i terrat posterior a la crugia lateral. Sobresurt una torratxa central de coberta plana amb claraboia i obertures laterals amb llinda situada sobre la caixa d'escala. L'escala principal és de dos trams.
Les parets de càrrega són de paredat comú i totxo. Els forjats són de biga de fusta i revoltó de rajola i/o de llata i rajola. A la crugia lateral de la planta baixa hi ha una galeria d'arcs apuntats i de mig punt. La coberta és de teula àrab sobre bigues i llates de fusta.
La façana principal es compon sobre eixos verticals. A la planta baixa s'han produït modificacions importants. S'ha mantingut un portal d'arc rebaixat flanquejat a la base per guarda-rodes. A la planta pis hi ha quatre balcons amb llinda emmarcats amb pedra. A les golfes hi ha quatres finestres horitzontals. El parament és llis i el coronament és amb ràfec i tortugada. La façana posterior té portes i balcons amb llinda emmarcats amb pedra.

## Notes

* 1 2 3 «Cal Batlle». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 setembre 2024].
# Mosa (departament)

* Aquest article tracta sobre el departament francès. Si cerqueu el riu de l'Europa Occidental, vegeu «Mosa».
El Mosa (55) (en francès Meuse) és un departament francès dins de la regió de Gran Est. El nom prové del riu Mosa que travessa el departament.

## Referències

* ↑ esadir considera que l'article forma part del topònim

## Vegeu també

* Llista de municipis del Mosa
* Llista dels cantons del Mosa

## Enllaços externs

* Prefectura (francès)
* Consell General de Mosa Arxivat 2004-11-30 a Wayback Machine. (francès)
* Comitè departamental de turisme (francès)
* Rhine-Meuse delta studies Arxivat 2018-04-03 a Wayback Machine. (anglès)
# Mtarnagha

Mtarnagha (àrab امطرناغة) és una comuna rural de la província de Sufruy de la regió de Fes-Meknès. Segons el cens de 2014 tenia una població total de 4.554 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Muddy (Montana)

Muddy és una concentració de població designada pel cens dels Estats Units a l'estat de Montana. Segons el cens del 2000 tenia 627 habitants.

## Demografia

Segons el cens del 2000, Muddy tenia 627 habitants, 149 habitatges, i 129 famílies. La densitat de població era de 8,5 habitants per km².
Dels 149 habitatges en un 63,8% hi vivien nens de menys de 18 anys, en un 41,6% hi vivien parelles casades, en un 31,5% dones solteres, i en un 13,4% no eren unitats familiars. En el 8,7% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,21 i el nombre mitjà de persones que vivien en cada família era de 4,34.
Per edats la població es repartia de la següent manera: un 46,4% tenia menys de 18 anys, un 10,5% entre 18 i 24, un 26,8% entre 25 i 44, un 14,8% de 45 a 60 i un 1,4% 65 anys o més.
L'edat mediana era de 20 anys. Per cada 100 dones de 18 o més anys hi havia 85,6 homes.
La renda mediana per habitatge era de 24.688 $ i la renda mediana per família de 23.529 $. Els homes tenien una renda mediana de 26.806 $ mentre que les dones 11.458 $. La renda per capita de la població era de 4.837 $. Aproximadament el 45,4% de les famílies i el 59,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Muddy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Muddy». American Fact Finder. Oficina del Cens dels Estats Units, 12-01-2010.
Viccionari
# Ituero de Azaba

Ituero de Azaba és un municipi de la província de Salamanca ubicat a la comunitat autònoma de Castella i Lleó. Limita al Nord amb Campillo de Azaba, a l'Est amb El Bodón, al Sud amb Fuenteguinaldo i Puebla de Azaba i a l'Oest amb Espeja.

## Demografia

Evolució demogràfica :
| 1991 | 1996 | 2001 | 2004 |
| 351 | 312 | 271 | 276 |
# AON

AON té els següents significats:
* Aon (empresa) (de la paraula en gaèlic que significa unitat), companyia multinacional d'assegurances, amb seu a Londres (Regne Unit)
* Aon Center (del nom de l'empresa anterior), gratacel de Chicago (Estats Units)
* AON també és l'antic codi ISO 4217 del kwanza, moneda oficial d'Angola
* Sant Aon també és un municipi del departament de l'Alt Loira, a França
# AOS

AOS té els següents significats:
* Amics de l'Òpera de Sabadell, associació per al foment de la música de Sabadell (Vallès Occidental)
* American Ornithological Society, organització de professionals de l'ornitologia dels Estats Units
* American Oriental Society, organització de professionals dels estudis orientals dels Estats Units
* American Orchid Society, associació hortícola per a la promoció del cultiu de les orquídies dels Estats Units
* Annals of Statistics, revista científica sobre estadística publicada per l'Institute of Mathematical Statistics dels Estats Units
* Agents of SHIELD, sèrie de televisió dels Estats Units sobre l'agència S.H.I.E.L.D. de l'Univers Marvel
* Android (del seu nom complet en anglès Android Operating System), sistema operatiu mòbil lliure desenvolupat per Google
* AmigaOS, sistema operatiu dels ordinadors Amiga
* Apple Online Store, versió web de la cadena de botigues operada per Apple
* Aeon of Strife, videojoc variant de StarCraft del gènere MOBA
* Arquitectura Orientada a Serveis, arquitectura de programari pensada per al desenvolupament d'aplicacions distribuïdes
* Matriu d'estructures (del seu nom en anglès Array Of Structures), en programació, forma de guardar una estructura de dades a la memòria
* Aós de Civís també és el nom d'una entitat municipal descentralitzada de les Valls de Valira, a l'Alt Urgell
# (997) Priska

(997) Priska és un asteroide del cinturó principal, descobert el 12 de juliol de 1923 per Karl W. Reinmuth des de l'observatori de Heidelberg-Königstuhl, Alemanya.
Tenint en compte els seus paràmetres orbitals, es considera un membre de la família Adeona d'asteroides.
Possiblement va ser nomenat per una noia de l'almanac Lahrer Hinkender Bote, publicat en la ciutat de Lahr, Alemanya.
S'estima que té un diàmetre de 18,70 ± 1,6 km. La seva distància mínima d'intersecció de l'òrbita terrestre és d'1,18015 ua.
Les observacions fotomètriques d'aquest asteroide recollides durant el 2009 mostren un període de rotació de 16,22 hores, amb una variació de lluentor de 12,4 de magnitud absoluta.

## Referències

* ↑ Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
# 1175

El 1175 (MCLXXV) fou un any comú començat en dimecres del calendari julià.

## Esdeveniments

* L'emperador romà d'Orient, Manuel I Comnè, romp la treva amb el soldà de Rum, Kilij Arslan II, per la seva negativa a retre-li la part que li correspon de les terres conquerides als danixmendites. Els romans d'Orient reconstrueixen i tornen a fortificar Dorilèon, Síblia i, probablement, Cotièon.

## Referències

* ↑ Treadgold, 1997, p. 648 i 649.

## Bibliografia

* Treadgold, W. T. A History of the Byzantine State and Society (en anglès). Stanford University Press, 1997. ISBN 0-804-72630-2.
# (4232) Aparicio

(4232) Aparicio és un asteroide que forma part del cinturó interior d'asteroides i va ser descobert per l'equip de l'Observatori Félix Aguilar el 13 de febrer de 1977 des de l'observatori del Leoncito, Argentina.
Inicialment va rebre la designació de 1977 CD. Més endavant, en 1997, es va nomenar en honor del geòleg argentí Emiliano Pedro Aparicio (1921-1988).
Orbita a una distància mitjana de 1,936 ua del Sol, podent allunyar-se'n fins a 2,098 ua i acostar-s'hi fins a 1,774 ua. Té una inclinació orbital de 21,7 graus i una excentricitat de 0,08353. Emplea a completar una òrbita al voltant del Sol 984 dies.
Aparicio pertany al grup asteroidal d'Hungaria. La magnitud absoluta d'Aparicio és 13,7 i el període de rotació de 54,4 hores.

## Vegeu també

* Llista d'asteroides (4001-5000)
* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 31 gener 2024].
* 1 2 3 4 5 6 7 «JPL Small-Body Database». [Consulta: 7 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=4232.
* ↑ «New names of minor planets» (en anglès). Minor Planet Circulars, 1997, pàg. 31023 [Consulta: 9 setembre 2015].
* 1 2 «(4232) Aparicio» (en anglès). Jet Propulsion Laboratory. [Consulta: 4 gener 2019].

## Enllaços externs

* «(4232) Aparicio» (en anglès). Minor Planet Center. [Consulta: 29 novembre 2018].
* «(4232) Aparicio» (en anglès). Jet Propulsion Laboratory. [Consulta: 4 gener 2019].
# (4086) Podaliri

(4086) Podaliri és un asteroide pertanyent als asteroides troians de Júpiter descobert el 9 de novembre de 1985 per Liudmila Vasílievna Zhuravliova des de l'Observatori Astrofísic de Crimea, en Naúchni.
Inicialment es va designar com 1985 VK2. Més endavant, en 1993, va rebre el seu nom de Podaliri, un personatge de la mitologia grega.

## Característiques orbitals

Orbita a una distància mitjana de 5,253 ua del Sol, podent acostar-se fins a 4,615 ua i allunyar-se fins a 5,891 ua. La seva excentricitat és 0,1214 i la inclinació orbital 21,72 graus. Triga a completar una òrbita al voltant del Sol 4397 dies.

## Característiques físiques

La magnitud absoluta de Podaliri és 9,1. Té un diàmetre de 86,89 km i un període de rotació de 10,43 hores. Té una albedo estimada de 0,0536.

## Vegeu també

* Llista d'asteroides del (4001) al (4100)
* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 6 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=4086.
* 1 2 3 4 5 6 7 8 9 «JPL Small-Body Database». [Consulta: 30 gener 2024].
* ↑ «New names of minor planets» (en anglès). Minor Planet Circulars, 1993, pàg. 22246 [Consulta: 17 novembre 2018].
* ↑ «(4086) Podalirius» (en anglès). Jet Propulsion Laboratory. [Consulta: 17 novembre 2018].

## Enllaços externs

* «(4086) Podalirius» (en anglès). Minor Planet Center. [Consulta: 17 novembre 2018].
# (41) Dafne

(41) Dafne és un gran asteroide, el número 41 de la sèrie, descobert per en Hermann Mayer Salomon Goldschmidt el 22 de maig del 1856 a París. És un cos de superfície fosca, probablement compost per condrita carbonatada. Se l'anomenà "Daphne" (o Daphnis en llatí) per la nimfa Dafne de la mitologia grega que fou convertida en un llorer. La forma lleugerament corbada de Daphne suggerix que l'asteroide té una forma irregular.
(41) Daphne té almenys un satèl·lit, anomenat temporalment S/2008 (41) 1. va ser identificat el 28 de març de 2008. Té una separació projectada de 443 km, un període orbital d'aproximadament 1,6 dies, i s'estima un diàmetre de menys de 2 km. Si aquestes observacions preliminars es mantenen, aquest sistema binari té la proporció de mida més extrema coneguda.

## Referències

* 1 2 3 4 5 6 7 «JPL Small-Body Database». [Consulta: 16 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 23 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 17. Editorial: Springer Science+Business Media. Llengua del terme, de l'obra o del nom: anglès.
* ↑ IAUC 8930
* ↑ Discovery of an Extreme Mass-Ratio Satellite of (41) Daphne in a Close Orbit

## Enllaços externs

* JPL Small-Body Database Browser
# Abancourt (Oise)

Abancourt és un municipi francès situat a l'extrem occidental del departament de l'Oise, a la regió dels Alts de França. El 2021 tenia 594 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# Abd-as-Salam ibn Maixix

Abd-as-Salam ibn Maixix al-Hassaní al-Alamí (àrab: عبد السلام بن مشيش الحسني العلمي, ʿAbd as-Salām ibn Maixīx al-Ḥassanī al-ʿAlamī) o, segons la pronunciació dialectal marroquina, Abdeslam bn Mxix l-Alamí fou un sufí marroquí que visqué del 1140 al 1227. Deu la seva segona nisba, al-Alamí, al lloc on tenia el seu ermitatge, el Jàbal al-Àlam, en territori de la tribu Banu Arús, al sud-oest de Tetuan. Va morir assassinat a la seva ermita per orde d'un suposat profeta de nom Muhàmmad ibn Abi-Tawajin al-Kutamí que volia revitalitzar la doctrina almohade i se sentia perjudicat pel prestigi d'Abd-as-Salam. Les seves doctrines, inicialment limitades a la seva tribu, es van estendre al segle xv a tot el nord del Marroc i fou considerat «el gran pol d'Occident», mentre un altre sufí, Abd-al-Qàdir al-Jilaní, era anomenat «el gran pol d'Orient.»
Maixix, en llengua amaziga significa ‘gat petit’ i és el nom que va rebre el seu pare dels Banu Arús.
És un avantpassat d'Alí ibn Raixid, fundador de Chefchaouen.

## Obra escrita

És autor d'una col·lecció de reflexions sobre la vida política i religiosa de la seva època i d'una eulògia famosa sobre el profeta Mahoma (tasliya) de la qual Ahmad ibn Ajiba en va escriure un comentari. A més, també va escriure una paràfrasi d'una oració coneguda, As-salat al-maixixiyya. Salawat an-nariyya és una altra pregària seva que actualment encara és vigent.

## Referències

* ↑ Ibn ʿAbbād, Muḥammad ibn Ibrāhīm. Ibn ʻAbbād of Ronda: letters on the Sūfī path (en anglès). Paulist Press, 1986, p. 34.
* ↑ al-Huwwat, Sulayman. Al-rawda al-maqsuda wa-l-hulal al mamduda fi ma âthir Bani Suda. 2, p. 602.

## Bibliografia

* Asin Palacios, Sadilies y alumbrados.
* Muhammad Bennani, Mulay Abd Es Selam El Machich, ed. by África Española – Madrid, 1913 (In Spanish)
* Titus Burckhardt, "The Prayer of Ibn Mashish", Studies in Comparative Religion, 1978, Pates Manor, Bedfont, Middlesex
* Titus Burckhardt, "The Prayer of Ibn Mashish (As-Salat al-Mashishiyah)", Translation and commentary, Islamic Quarterly, Londres, 1978, vol. 20-21-22, no3, pp. 68–75

## Enllaços externs

* The Prayer Of Ben Abdeslam Mchich - As-Salatul-Mashishiyyah Arabic - (anglès)
# Abd-as-Satir (nom)

Abd-as-Satir (àrab: عبد الستير, ʿAbd as-Satīr) és un nom masculí teòfor àrab islàmic que literalment significa ‘Servidor de l'Ocult’, essent «l'Ocult» un atribut de Déu. Si bé Abd-as-Satir és la transcripció normativa en català del nom en àrab clàssic, també se'l pot trobar transcrit ‘Abdul Settier... normalment per influència de la pronunciació dialectal o seguint altres criteris de transliteració. Com a teòfor, també el duen musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «ستر». ISBN 8460008428.
* ↑ A més dels 99 noms o atributs de Déu «canònics», alguns musulmans accepten l'existència d'altres atributs o epítets de Déu, documentats bé a l'Alcorà bé en els hadits del Profeta; aquest seria el cas d'as-Satir.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# 38P/Stephan-Oterma

El cometa Stephan-Oterma, denominat formalment com 38P/Stephan-Oterma, és un cos estel·lar de cicle periòdic que viatja pel sistema solar, i que pertany a la família del cometa de Halley.
L'Stephan-Oterma va ser descobert per l'astrònom Jérôme I. Coggia el 22 de gener de 1867 en l'Observatori de Marsella. Al principi, Coggia pensava que havia trobat una nebulosa que encara no havia estat identificada; però a causa de les males condicions meteorològiques no va poder continuar les observacions, les quals van ser represes per l'astrònom francès Édouard Stephan dos dies més tard. Stephan va assenyalar que l'objecte s'havia mogut i va anunciar el descobriment d'un nou cometa. Atès que no s'esmenta en el telegrama a Coggia, al cometa se li va donar el seu nom.
De manera independent, Ernst Tempel també va aconseguir identificar el cometa però això va ocórrer el 28 de gener en les proximitats de l'estel π Arietis.
El 1891, Ludwig Becker va proposar l'òrbita final del cometa i va predir que tornaria entre 1902 i 1912, no obstant això, no va poder ser observat en aquest període. L'Stephan-Oterma va ser redescobert per l'astrònoma filandesa Liisi Oterma el 6 de novembre de 1942. Per la seva banda Fred L. Whipple va calcular una òrbita i el va identificar com el cometa que va ser proposat per Stephan en 1867. Donades les diferents observacions va ser possible estimar el període orbital entre 38,84 i 38,88 anys. La següent aparició va ser predita amb èxit per DK Yeomans.
Va ser novament observat el 13 de juny 1980 per H.-I. Schuster del Observatori Europeu Austral (ESO).
El cometa Stephan-Oterma té una òrbita amb una alta excentricitat, inclinat en aproximadament 18° pel que fa al plànol de l'eclíptica. L'afeli se situa per fora de l'òrbita d'Urà, a unes 20.92 ua del Sol; mentre el periheli s'hi troba prop de l'òrbita de Mart a 1,57 ua del Sol. Amb les dades subministrades i les observacions fetes per diferents científics es va poder establir que el cometa completa una òrbita d'uns 37,72 anys.
La distància mínima entre el cometa i la Terra sempre és superior a 0,5 unitats astronòmiques, que aconsegueix entorn del periheli. L'òrbita del cometa fa que tingui trobades properes amb els gegants gasosos Júpiter, Saturn i Urà.

## Referències

* 1 2 3 4 5 6 7 8 9 10 «JPL Small-Body Database». [Consulta: 5 gener 2024].
* ↑ «JPL Small-Body Database Browser: 38P/Stephan-Oterma». Jet Propulsion Laboratory.
* ↑ «JPL Close-Approach Data: 38P/Stephan-Oterma».
# Abd-al-Muqit (nom)

Abd-al-Muqit (àrab: عبد المقيت, ʿAbd al-Muqīt) és un nom masculí teòfor àrab islàmic que literalment significa ‘Servidor del Nutritiu’, essent «el Nutritiu» un dels epítets de Déu. Si bé Abd-al-Muqit és la transcripció normativa en català del nom en àrab clàssic, també se'l pot trobar transcrit ‘Abdul Moqiet... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «قات». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «قوت». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «قوت» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.